(Návrh)

Komuniké

	Vláda Slovenskej republiky na svojom rokovaní dňa ... prerokovala a schválila návrh zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. V návrhu zákona sa zvyšujú podiely obcí a vyšších územných celkov na výnose dane z príjmov fyzických osôb tak, že sa od roku 2016 bude medzi samosprávu rozdeľovať 100% výnosu tejto dane, z toho obciam 70 % a vyšším územným celkom 30%. Navrhovaná účinnosť zákona je od 1. januára 2016 a umožňuje použiť aktualizované znenie pre výpočet podielu obcí a vyšších územných celkov na výnose dane z príjmov fyzických osôb od začiatku roka 2016.